
Naslov: Razstava Vaje iz optimizma Irene Romih na gradu Rajhenburg
Napoved za voditelja:

Akademska slikarka Irena Romih se že nekaj mesecev z razstavo, ki jo je naslovila Vaje iz optimizma, predstavlja na gradu Rajhenburg v Brestanici. S to razstavo se slikarka ponovno vrača k jajčni temperi na lesu in igri z negativnim prostorom. Razstavo bi morali v teh dneh že podreti, vendar bo na ogled še do konca leta.

Iz Brestanice Novinar GORAN ROVAN

Snemalec in montažer MILOŠ ŠANTEK
Dela za razstavo Vaje iz optimizma Irene Romih so nastajala kar tri leta, posebej za razstavni prostor gradu Rajhenburg, za katerega avtorica meni, da je v njem veliko motečih elementov. 
IRENA ROMIH
»Ker je sam prostor tak malo težaven, sem potem vzela prav te elemente kot izhodišče in jih postavla nekak v dvogovor z temi precej geometrijskimi zasnovami slik. Ki same konc koncev že postajajo znaki.«
Kot je v katalogu zapisal kurator razstave Miha Colner so slikarske kompozicije Irene Romih pravzaprav objekti, ki se v celoto sestavijo šele z natančno postavitvijo v prostor in umestitvijo na zid, na katerem te geometrične slike v tem nepravilnem prostoru vzpostavijo neki povsem svoj red.
IRENA ROMIH

»Jest v bistvu nisem prov mela namen it v to, ampak nekak me je pot prpeljala do tega. Vedno razmišljam o tem, da vključim tud steno kot nek element slike. Ta belina je zlo pomembna. S pomočjo te beline se ta prostor v sliki, optični prostor šele naredi.«

Razstava je nastajala v času kovida. Avtorica pravi, da se je začelo z njeno osebno stisko, z vsakim novim, predvsem globalnim pretresom pa naslov zdaj dobiva še širšo in globljo dimenzijo. 
